CadiaN

Casper ”cadiaN” Møller (s. 26. kesäkuuta 1995) on tanskalainen Counter-Strike 2 -ammattilainen. Hän pelasi vuodesta 2020 Heroicille kapteenin ja tarkkuuskivääripelaajan roolia, mutta lokakuussa 2023 Heroic penkitti cadiaNin vedoten erilaisiin tulevaisuuden suunnitelmiin.

Ura 
CadiaN aloitti uransa vuonna 2012 Counter-Strike: Sourcen parissa, mutta lopetti sen nopeasti Counter-Strike: Global Offensiven julkaisemisen yhteydessä. Hänen ensimmäinen joukkueensa oli Xapsom johon hän siirtyi marraskuussa 2013. Tammikususa 2014 hän vaihtoi Mousesportsille pariksi kuukaudeksi ja he voittivat kaksi B-tason turnausta, jotka olivat ESL Pro Series Germany: Spring 2014 - Cup 1 ja ESL Pro Series Germany: Spring 2014 - Cup 3. Seuraavien vuosien aikana cadiaN vaihtoi tiuhaan eri joukkueiden välillä, joita olivat muun muuassa Reason Gaming, Copenhangen Wolves ja SK Gaming. Lopulta vuoden 2016 elokuussa hän siirtyi kahdeksi vuodeksi Rogueen. Heidän paras sijoituksensa oli voitto A-tason turnauksesta ESEA Season 23: Global Challenge. North osti cadiaNin syyskuussa 2018 ja hän oleilikin joukkueessa hieman yli vuoden. He voittivat yhden turnauksen, joka oli GG.Bet Ice Challenge 2019. CadiaN siirtyi Heroiciin lokakuussa 2019 ja on pysynyt sieltä siitä asti lukuun ottamatta kuukauden siirtoa FunPlus Phoenixiin. Heroicin riveissä cadiaN on saavuttanut monta erittäin tärkeää voittoa, jotka ovat tulleet turnauksista ESL One: Cologne 2020 Online - Europe, ESL Pro League Season 13, DreamHack Open Atlanta 2019, PGL Major Antwerp 2022: European RMR A, Pinnacle Cup Championship, BLAST Premier: Fall Finals 2022 ja BLAST Premier: Spring Final 2023. Lisäksi he ovat sijoittuneet toiseksi turnauksissa Intel Extreme Masters Rio Major 2022 ja Intel Extreme Masters Katowice 2023.

Lähteet 

Tanskalaiset elektronisen urheilun ammattilaiset
Vuonna 1995 syntyneet
Elävät henkilöt